Úradný vestník L 163 , 30/04/2004 S. 0088 - 0089



Nariadenie Komisie (ES) č. 918/2004 z 29. apríla 2004, ktorým sa uvádzajú prechodné opatrenia o ochrane zemepisných označení a označení pôvodu poľnohospodárskych výrobkov a potravín v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä jeho článok 41, keďže: (1) nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1] zriaďuje systém ochrany pre zemepisné označenia a označenia pôvodu v spoločenstve a vytvára register spoločenstva chránených zemepisných označení a označení pôvodu; (2) článok 5 ods. 5 nariadenia (EHS) č. 2081/92 však ustanovuje, že zemepisným označeniam a označeniam pôvodu môže byť poskytnutá prechodná vnútroštátna ochrana členskými štátmi od dátumu, kedy boli žiadosti o zaregistrovanie týchto označení zaslané Komisii. Dôsledky takejto vnútroštátnej ochrany v prípadoch, keď meno nie je zaregistrované na úrovni spoločenstva, znáša v plnej zodpovednosti príslušný členský štát; (3) v dôsledku pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, môžu byť preto zemepisné označenia a označenia pôvodu týchto krajín (ďalej len "nové členské štáty") zaregistrované na úrovni spoločenstva podľa článku 5 nariadenia (EHS) č. 2081/92 a chránené podľa článku 13; (4) aby sa uľahčilo predkladanie žiadostí Komisii z nových členských štátov a zaistila pokračujúca ochrana príslušných zemepisných označení a označení pôvodu, mala by sa udržovať jestvujúca vnútroštátna ochrana, ktorá je v platnosti od 30. apríla 2004 až dovtedy, pokiaľ sa neprijme rozhodnutie podľa článku 6 nariadenia (EHS) č. 2081/92, pod podmienkou, že žiadosť o zaregistrovanie podľa tohto nariadenia bola zaslaná Komisii do 31. októbra 2004; (5) opatrenia ustanovené v tomto nariadení sú v súlade so stanoviskom Regulačného výboru pre ochranu zemepisných označení a označení pôvodu, PRIJALA TOTO NARIADENIE: Článok 1 Vnútroštátna ochrana zemepisných označení a označení pôvodu v zmysle znenia nariadenia (EHS) č. 2081/91, ktorá existuje k 30. aprílu 2004 v Českej republike, Estónsku, na Cypre, v Lotyšsku, Litve, Maďarsku, na Malte, v Poľsku, Slovinsku a Slovensku, sa môže týmito členskými štátmi zachovať do 31. októbra 2004. Tam, kde sa žiadosť o zaregistrovanie podľa nariadenia (EHS) č. 2081/92 predloží Komisii do 31. októbra 2004, sa môže takáto ochrana zachovať až do prijatia rozhodnutia v súlade s článkom 6 tohto nariadenia. Dôsledky takejto vnútroštátnej ochrany v prípadoch, kedy meno nie je zaregistrované na úrovni spoločenstva, znáša v plnej miere zodpovednosti dotknutý členský štát. Článok 2 Toto nariadenie nadobúda účinnosť 1. mája 2004 s výhradou nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. apríla 2004 Za Komisiu Franz Fischler člen Komisie [1] Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. L 122, 16.5.2003, s. 1) --------------------------------------------------